УТВЪРДИЛ:…. 
В.САХАТЧИЕВА-АДМ.РЪКОВОДИТЕЛ-ПРЕДСЕДАТЕЛ НА ОС-ПЛЕВЕН
ВЪТРЕШНИ ПРАВИЛА
ЗА СЛУЧАЙНО РАЗПРЕДЕЛЕНИЕ НА ДЕЛАТА 
В ОКРЪЖЕН СЪД-ГР.ПЛЕВЕН
                               І.ОБЩИ РАЗПОРЕДБИ. ЦЕЛИ И ПРИНЦИПИ. 
                              1.Вътрешните правила за работа с Програмата за случайно разпределение на делата се прилагат за делата образувани в Окръжен съд – гр.Плевен на основание чл.9 от Закона за съдебната власт, Единна методика по приложението на принципа за случайно разпределение на делата в районните, окръжните, админинстративните, военните, апелативните и специализираните съдилища  и Методически указания за работа на съдилищата с ЕИСС.
                               2.Вътрешните правила уреждат условията и реда за работа с Програмата за случайно разпределение на делата, образувани в Окръжен съд- гр.Плевен до 31.12.2020г. и  с ЕИСС – за случайно разпределение на делата след 01.01.2021г. , както и реда за упражняване на контрол върху работата с програмата. 

                                3.Целта на вътрешните правила е да се установи ефективно приложение на принципа на случайния подбор и невъзможността за манипулиране на  постъпилите дела по отделения в Плевенски окръжен съд, гарантиране документираност и прозрачност при разпределение на делата, отчитане особеностите на отделните видове дела и равномерност при разпределението им. 

                                4.Вътрешните правила за работа с Програмата за случайно разпределение на делата и разпределението на делата, чрез ЕИСС се основават на принципите за ефективност/ включваща и начина на организация на съдебната дейност/,   безпристрастност и прозрачност в работата на Окръжен съд – гр.Плевен при образуване, разпределение и разглеждане на делата. Чрез използване на ЕИСС се цели качествено управление на дела по електронен път, значително оптимизиране работата и продължаване на стъпките към реализацията на ефективно електронно правосъдие, при спазване на основните принципи за достъпност, прозрачност, еднократно събиране на данните, защита на личните данни, повишаване на бързината и качеството на обслужване, както и улеснен достъп до обществена информация. Достъп до извършените разпределения има всеки, чрез  ЕПЕП/ Единен портал за електронно правосъдие/. 

                                5.Вътрешните правила се утвърждават, изменят и допълват от Административния ръководител – Председател на Окръжен съд – гр.Плевен. 

                                6.Разпределението на делата във всички съдилища се извършва на принципа на случайния подбор, чрез електронно разпределение, съобразно поредността на постъпването им по материя и видове дела.

                                7.В съдилищата, в които има обособени  отделение, случайното разпределение се извършва в рамките на съответното отделение.

                                8.При отвод на всички съдии от съответното отделение разпределението се извършва между съдиите от останалите отделения, като производството продължава под същия номер. 

        ІІ.АЛГОРИТЪМ  ЗА разпределение на делата , чрез ЕИСС
                                1.Делото като преписка постъпва в служба „Регистратура” на Окръжен съд – гр.Плевен като се вписва във входящия регистър на службата. След вписване на постъпилите документи във входящия дневник, делото се предава от служителя в „Регистратура” на деловодител от Наказателно, Гражданско или Търговско отделение в Окръжен съд – гр.Плевен в зависимост от вида на производството. 
                                2.След постъпване на делото в деловодството на съответното отделение в Окръжен съд – гр.Плевен, деловодителят докладва същото на административния ръководител,  съответния заместник на административния ръководител или разпределящ съдия, определен със заповед на административния ръководител на Окръжен съд – гр.Плевен. 

                                3.Делото се образува от административния ръководител или от ръководителя на съответното отделение или определен друг разпределящ съдия, или оправомощен съдебен помощник след което се разпределя от него чрез инсталирания електронен подпис с ЕИСС. Генерираният номер от тази програма е номера на делото, под който то се вписва в деловодната програма . 

                                Случайното разпределение на търговските, граждански и фирмени дела се извършва по отделения,материя и групи съдии, разглеждащи съответния вид дела.
Когато са постъпили въззивна жалба/жалби и една или повече частни жалби по същото дело срещу различни актове на районния съд, които са изпратени едновременно и могат да се разгледат едновременно, с оглед предмета на обжалване, се образува въззивно производство по въззивната жалба/жалби и частни производства, съобразно броя на обжалваните определения или разпореждания на районния съд, с изключение на частните жалби срещу определение по чл.248 от ГПК, които се разглеждат заедно с въззивната жалба в едно дело. 

Определя се съдия-докладчик по въззивното производство чрез опцията „автоматично“, а частните производства се разпределят ръчно на същия съдия-докладчик.

Когато се образуват отделни дела, частното производство се подрежда в отделна папка, съдържаща самата частна жалба, възражението срещу нея и копие от обжалвания съдебен акт и след произнасянето по частната жалба със съдебен акт от въззивната инстанция, тази папка се прилага към въззивното дело.

Когато са постъпили няколко частни жалби по едно дело срещу различни актове на районния съд, които са изпратени едновременно и могат да се разгледат едновременно, с оглед предмета на обжалване, се образуват частни производства, съобразно броя на обжалваните съдебни актове.

Определя се докладчик чрез опцията „автоматично“ по най-рано постъпилата частна жалба, а останалите се разпределят на същия съдия-докладчик чрез опцията „ръчно разпределение“. Изключение от това правила са частните жалби срещу определенията по чл.420 от ГПК, които се разглеждат заедно с частната жалба по чл.419 от ГПК.

Когато са постъпили въззивна жалба/жалби и една или повече частни жалби по същото дело срещу различни актове на районния съд, които са изпратени едновременно, но не могат да се разгледат едновременно, с оглед предмета на обжалване, се образува производство по въззивната или частната жалба, която, според случая, следва да се разгледа първа, а останалите се докладват за образуване на ново дело при настъпване на предпоставките за това. /промяна съобразно решение на Общо събрание на съдиите от 11.04.2025г./
                                След отмяна на съдебен акт, прекратяващ производството по граждански, търговски или фирмени дела, същото се разпределя на първоначално определения съдия докладчик. 

                                При разделяне на производството по обективно и субективно съединени искове по граждански, търговско или фирмено дело,новообразуваното дело  по отделните искове се  разпределя на първоначално определения  докладчик.

                                При  връщане  на граждански, търговско или фирмено дело на първоинстанционен съд поради неправилното му администриране, при следващо внасяне на делото от същия съд то се разпределя на първоначално определения съдия докладчик.  

                                   Стари фирмени дела, по които има постъпили заявления за вписване на промени  се разпределят  с програмата за случайно разпределение на делата между всички граждански съдии от гражданско и търговско отделение.
                                По Новопостъпилите фирмени дела документите се входират в служба Регистратурата и се разпределят   чрез ЕИСС .
                                При постъпило искане за обезпечаване на бъдещ иск или при постъпила искова молба със съдържащо се в нея искане за обезпечение,  с оглед предвидения законов срок за произнасяне  в деня на постъпване на молбата, същите  се разпределят приоритетно от разпределящия съдия независимо от броя,  вида и разпределението  на останалите постъпили в деня граждански, търговски и фирмени дела като при тази процедура не се нарушава принципа на случайно разпределение по поредност на входящите номера, тъй като различните по вид дела се разглеждат от различни групи съдии.  При постъпили повече от едно искания за обезпечаване на бъдещи искове или искови молби, съдържащи искания за обезпечение,  същите се разпределят по поредност на входящите номера и по отделения в зависимост от характера на  бъдещия иск .                    

II.Разпределение на делата в периода на съдебната ваканция:  С оглед осигуряване на произнасяне  по дела, за разглеждането на които е предвиден по –кратък срок, както и с цел избягване на натрупване на дела за разглеждане в закрито съдебно заседание след края на съдебната ваканция, както и с оглед осигуряване на произнасяне по жалби срещу действия на ЧСИ И ДСИ  във връзка с издадена заповед на Министъра на правосъдието,  относно сроковете в изпълнителното производство през съдебната ваканция от съдиите в гражданско и търговско отделение ще се разглеждат следните видове дела:

1.Въззивни граждански дела за издръжка, за родителски права на ненавършили пълнолетие деца и за незаконно уволнение - чл.329, ал.3,т.2 от ЗСВ;

          2.Искания за обезпечаване на искове и за обезпечаване на доказателства по дела подсъдни на окръжния съд като първа инстанция- чл.329, ал.З,т.З отЗСВ;

          3.Дела по несъстоятелност - чл.329, ал.3, т.4 от ЗСВ;

          4.Въззивни дела по Закона за защита от домашното насилие - чл.329 ал.3, т.5 от ЗСВ;

          5.Дела за осиновяване на дете – чл.329, ал.3, т.7 от ЗСВ.

          6.Дела по чл.404 т.1 от ГПК  - чл. 329 ал.3 т.6 от ЗСВ.

          7.Въззивни граждански дела по жалби срещу действията на ЧСИ И ДСИ, при които в жалбите се съдържат искания за спиране на изпълнителното производство – чл. 329 ал.3 т. 8 от ЗСВ.

          8.Въззивни частни граждански дела ,образувани по жалби срещу определения и разпореждания на районните съдилища – чл. 329 ал.3 т.8 от ЗСВ.

Разпределящият делата /зам. председател или съдебен помощник/ по време на съдебната ваканция определя съдията-докладчик по конкретното дело от дежурния състав, а самият съдия-докладчик определя другите двама членове на състава, при съобразяване на Вътрешните правила относно формирането на въззивните граждански състави по време на дежурство.

При постановяване на определение за насрочване по въззивни  наказателни и граждански дела в състава на съответния съдия-докладчик следва да влизат съдиите от постоянния му състав, а при отсъствие- съдиите от дежурния състав.При наличието само на един член от постоянния състав съдебният състав се допълва с най-младшия  дежурен съдия, разглеждащ съответния вид дела, а при липса на такъв – с най-младшия дежурен съдия изобщо. 

             През съдебната ваканция постъпилите граждански, търговски и наказателни дела се разпределят от  заместник – председателите на съответното отделение или от определените със заповед № РД- 195/29.11.2022г. на административния ръководител съдебни помощници, чрез ЕИСС. При отсъствие на зам.председател на гражданско и търговско и наказателно отделения или определените съдебни помощници, постъпилите граждански, търговски и наказателни дела по време на дежурство се разпределят от съответния дежурен граждански или наказателен съдия. При наличието на повече от един дежурен граждански или наказателен съдия, делата от съответния вид  се разпределят от старшия съдия.

             Постъпилите въззивни частни граждански дела, частни граждански дела първа инстанция ( без обезпеченията на бъдещ иск и  искови молби, в които се съдържат искания за допускане на обезпечение) и въззивни граждански  дела по жалби срещу действията на съдия-изпълнител се разпределят между дежурните граждански и търговски съдии, чрез ЕИСС или на дежурния граждански или търговски съдия ако е само един ръчно, чрез ЕИСС за  съответната работна седмица, като разпределението започва от четвъртък на предходната седмица и приключва в сряда на текущата седмица на дежурния състав.

              Постъпилите искания за обезпечение на бъдещ иск по чл.390 от ГПК и спиране на охранителното производство, подсъдни на окръжния съд ( частни граждански и търговски дела) се разглеждат от дежурния съдебен състав в текущата седмица в периода от понеделник до петък включително. Ако в дежурния състав е включен съдия, който разглежда първоинстанционни граждански или търговски дела, то съответните частни граждански или търговски дела се разпределят на този съдия ръчно чрез ЕИСС.  Ако в дежурния състав са включени двама граждански или търговски съдии, то делата се разпределят между тях, чрез ЕИСС на случаен принцип. Ако в дежурния състав е включен само един граждански съдия, то делата се разпределят на този съдия  ръчно, чрез ЕИСС. 

            Въззивните граждански дела по жалби срещу действията на ЧСИ и ДСИ, по които в жалбите има искания за спиране на изпълнителното производство, се разпределят  на съответния дежурен граждански  или търговски съдия ръчно, чрез ЕИСС ако той е само един или чрез ЕИСС на случаен принцип в случай, че е повече от един. 

           Въззивните граждански дела по жалби срещу действията на ЧСИ и ДСИ и  въззивните частни граждански дела по време на съдебната ваканция се разглеждат от постоянния състав на съдията докладчик, ако всички съдии от него са на работа. При липса на съдиите от постоянния състав се разглеждат при участието на дежурния състав. При липса на един съдия от постоянния състав  съдебният състав се допълва с най-младшия  дежурен съдия, разглеждащ съответния вид дела, а при липса на такъв – с най-младшия дежурен съдия изобщо. Ако в дежурния състав има още  само един граждански или търговски съдия, то той участва в състава.

            Постъпилите граждански и търговски първоинстанционни дела, при които в исковата молба се съдържат и искания за допускане на обезпечения на предявените искове, се разпределят между дежурните съответно граждански или търговски съдии, които разглеждат първоинстанционни граждански или търговски дела и тези съдии остават съдии докладчици по делата до приключването им. 

При липса на дежурни съдии в определения по график дежурен състав, разглеждащи съответно граждански или търговски първоинстанционни дела, постъпилите дела от горния вид се разпределят  между дежурните граждански и  търговски съдии, независимо от характера на бъдещия иск. Целта е да  се създадат условия за своевременно произнасяне по направените искания за обезпечения.

След произнасяне на дежурния съдия по искането за обезпечение, делото се преразпределя чрез ЕИСС в зависимост  от характера на иска на съдия, разглеждащ граждански дела-първа инстанция, съответно търговски дела, който остава докладчик по делото до приключването му.

При оставяне на исковата молба без движение  поради наличие на нередовности на същата делото като съществуващо се преразпределя между следващите граждански или търговски съдии от съответния дежурен състав.  При непроизнасяне по направените искания за обезпечение поради продължило администриране на исковата молба при наличието на процесуални основания за това и изтичане на съдебната ваканция делото се преразпределя на граждански или търговски съдия, който разглежда първоинстанционния дела от съответния вид, който съдия остава докладчик по делото до неговото приключване и се произнася по искането за обезпечение. Тези правила се прилагат и при случаите на постъпили искания за допускане на обезпечения по висящи граждански и търговски  дела по време на съдебна ваканция при отпуск на съдията докладчик по делото и при наличието на график за дежурни състави. При наличието на такава молба делото се  разпределя ръчно на съответния дежурен граждански или търговски съдия чрез ЕИСС При наличието в дежурния състав на повече от един  съдия, разглеждащ съответно граждански или търговски дела, делото се разпределя  чрез на случаен принцип чрез ЕИСС между тях. След произнасяне по искането за обезпечение делото да се докладва за ръчно разпределение на първоначалния съдия докладчик.


     Въззивните граждански дела по жалби срещу  действия на ДСИ и ЧСИ, по които в жалбите не се съдържат искания за спиране на изпълнителното производство, се разпределят на общо основание на всички съдии, разглеждащи този вид дела, които се произнасят по тях в инструктивните срокове за това и при участието на постоянния съдебен състав на съдията докладчик.

               Съдебните деловодители да следят стриктно за наличието  в постъпилите искови молби и жалби за наличието на искания за допускане на обезпечения или за спиране на изпълнителни производства. 

               Постъпилите въззивни граждански дела се разпределят на съдиите от гражданско отделение чрез ЕИСС и съдиите докладчици организират разглеждането на тези дела в съответствие с утвърдения график и т.II от настоящата заповед. 

               Постъпилите дела за осиновяване на дете се разпределят на съдия, който разглежда първоинстанционни граждански дела и е включен за текущата седмица в дежурния съдебен състав.Ако такъв съдия не е включен в дежурния състав при постъпването на дело за осиновяване на дете, делото се разпределя на първия следващ съдия, разглеждащ първоинстанционни дела, който ще бъде дежурен.

               Постъпилите дела за несъстоятелност се разпределят на  съдия, разглеждащ дела от този вид,  който е в дежурния състав при постъпване на делото. Ако такъв не е включен в дежурния състав, делото за несъстоятелност се разпределя между съдиите, разглеждащи дела за несъстоятелност, които са на работа, включително  на председателя и неговия заместник по граждански и търговски дела.
               От ден четвъртък на последната седмица с предвидени дежурни състави делата следва да се разпределят между всички съдии, съобразно утвърдено разпределение по състави и видове дела  /с изключение на делата, разглеждани по дежурство през цялата година/.

Постъпилите граждански и търговски първоинстанционни дела през периода на съдебната ваканция при наличието на график за дежурни състави, при които първоинстанционни дела в исковата молба се съдържат и искания за допускане на обезпечения на предявените искове се разпределят между дежурните съответно граждански или търговски съдии, които разглеждат първоинстанционни граждански или търговски дела и тези съдии остават съдии докладчици по делата до приключването им. При липса на дежурни съдии в определения по график дежурен състав, разглеждащи съответно граждански или търговски първоинстанционни дела, постъпилите дела от горния вид се разпределят  между дежурните граждански и  търговски съдии, независимо от характера на бъдещия иск. Целта е да  се създадат условия за своевременно произнасяне по направените искания за обезпечения./с решение на Общо събрание  от 02.07.2026г./
                     При оставяне на исковата молба без движение  поради наличие на нередовности на същата делото като съществуващо се преразпределя между следващите граждански или търговски съдии от съответния дежурен състав.  При непроизнасяне по направените искания за обезпечение поради продължило администриране на исковата молба при наличието на процесуални основания за това и изтичане на съдебната ваканция делото се преразпределя на граждански или търговски съдия, който разглежда първоинстанционния дела от съответния вид, който съдия остава докладчик по делото до неговото приключване и се произнася по искането за обезпечение. Тези правила се прилагат и при случаите на постъпили искания за допускане на обезпечения по висящи граждански и търговски  дела по време на съдебна ваканция при отпуск на съдията докладчик по делото и при наличието на график за дежурни състави. При наличието на такава молба делото се  разпределя ръчно на съответния дежурен граждански или търговски съдия чрез ЕИСС При наличието в дежурния състав на повече от един  съдия, разглеждащ съответно граждански или търговски дела, делото се разпределя  чрез на случаен принцип чрез ЕИСС между тях. След произнасяне по искането за обезпечение делото да се докладва за ръчно разпределение на първоначалния съдия докладчик.

                                При прекратяване на производството по наказателно и административно наказателно дело и връщането на делото на прокурор за допълнително разследване, при последващо внасяне на същото за разглеждане в съда,образуваното под нов номер дело се разпределя на първоначално определения съдия – докладчик. 

                                След отмяна на съдебен акт, прекратяващ  наказателно или административно наказателно дело на основание подсъдност , новообразуваното дело се разпределя на първоначално определения съдия – докладчик.  

                                При  връщане  на  наказателно или административно наказателно дело на първоинстанционен съд поради неправилното му администриране, при следващо внасяне на делото от същия съд то се разпределя на първоначално определения съдия докладчик.  

                                При отмяна/обезсилване на съдебен акт и връщане на делото за разглеждане от друг състав на същия съд, делото се разпределя на случаен принцип, но без участието на съдията- докладчик/членовете на съдебния състав, постановили отменения/обезсиления съдебен акт.

                                При законово основание в подбора на докладчик на някое дело да не участват определени магистрати, се използва  опция за разпределение без участието на определени съдии . Това става в случаите на ползване на платен годишен отпуск, отпуск по болест, продължителна командировка и други законови основания, указващи невъзможност конкретен докладчик да участва в разглеждането на делото. 



Когато по едно досъдебно производство има внесени две или повече споразумения, те да бъдат разпределени на първоначално определения съдия-докладчик./Взето решение на Общо събрание на съдиите от Окръжен съд-Плевен, проведено на 20.02.2025г., т.5/
                                При постъпила молба за обявяване на нищожност на действия и сделки и отменителни искове във връзка с несъстоятелност, исковете по чл.646, чл.647 и чл.649 от ТЗ, както и всички видове искове за попълване масата на несъстоятелността, се разпределят на случаен принцип, без участието на съдия-докладчик по делото за несъстоятелност. 

                                При постъпила молба за отмяна на решения на събранието на кредиторите делото се разпределя на случаен принцип, но без участието на докладчика по делото за несъстоятелност. 

                                Опцията за разпределение на делото без участието на определен съдия се използва за всички останали случаи, за които законите изискват разглеждането на делото без определен съдия.

                                Повторно разпределение на вече разпределено дело се допуска  при самоотвод или при направен отвод, който е бил уважен или при смяна на съдията-докладчик по други причини. 
При отвод на съдия-докладчик от въззивен граждански или въззивен наказателен състав, освен отвелия се съдия-докладчик, от състава се извеждат и останалите двама членове на съответния въззивен състав, като се избира нов съдия-докладчик, вкл. и между досегашните неотвели се членове на предишния въззивен състав и се избира изцяло нов съдия-докладчик, заедно с членовете на постоянния му въззивен състав.

                                При постъпила една и съща искова молба няколко пъти и образувани няколко дела, молбата се разглежда по първото образувано дело, от първия разпределен докладчик съгласно случайното разпределение на делата, а останалите дела се прекратяват.  

                                При обединяването на няколко различни дела с различен предмет, но между едни и същи страни, или когато имат връзка помежду си, за разглеждане в едно производство /служебно съединяване на искове/, то продължава под номера на първото образувано дело и се разглежда от определения по това дело докладчик. 

                    При разрешен платен отпуск или отпуск за временна нетрудоспособност на съдия за период по-дълъг от десет работни/решение на ОС от 02.07.2026г./ дни извън периода на съдебната ваканция се преустановява  разпределението на всякакъв вид граждански и търговски дела на този магистрат до завръщането му на работа.
                   При разрешен платен отпуск или отпуск за временна нетрудоспособност на съдия за период по-дълъг от седем работни дни /решение на ОС от 02.07.2026г./, извън периода на съдебната ваканция се преустановява  разпределението на наказателните дела, които по закон подлежат на разглеждане в срок до 7 дни, при приложена заповед за разрешен платен отпуск./, /решение на ОС от 02.07.2026г./
                   При  представяне  на болничен лист до 1 месец от съдия- докладчик  с насрочено с.з., делата на същия да бъдат отсрочени за друга дата  в графика на този съдия или съдебен състав, с  изключение на делата които подлежат на разглеждане в по кратки срокове. В насроченото  въззивно  с.з. следва да  бъде  определен заместващ съдия, чрез ЕИСС, който влиза в състав  с двамата  членове от основния състав по всички насрочени  за с.з. дела. За делата, които подлежат на разглеждане в по-кратки срокове се извършва ново  разпределение при  условията на случаен избор, чрез ЕИСС. По тези дела  при насрочено въззивно с.з. новоопределения съдия-докладчик влиза в с. з. с  двамата  членове от първоначалния състав, а при първоинстанционно дело делата, които подлежат на разглеждане в по кратки срокове се преразпределят, чрез ЕИСС на случаен принцип по първото насрочено за деня дело, а останалите се разпределят ръчно на същия съдия-докладчик.

                   При представяне на болничен лист за период по дълъг от 1 месец от съдия с насрочено съдебно заседание, да се  извърши ново разпределение на делата при условията на случаен избор.  При насрочено въззивно заседание новоопределеният съдия докладчик влиза в заседание с двамата членове от първоначалния състав, а при първоинстанционно съдебно заседание всички дела се преразпределят и един съдия разглежда всички насрочени дела.  Преразпределението  на новия съдия-докладчик се извършва, като автоматично на случаен принцип се разпределя първото насрочено за деня дело, а останалите ръчно се разпределят на същия съдия-докладчик.    

                                 При разпределяне с програмата за случайно разпределение на делата или чрез ЕИСС се разпечатва протокол с подпис на разпределящия, в който се отразява извършеното разпределение, като се прилага по всяко дело/като първа страница/. Протоколът от разпределението  извършено в ЕИСС се подписва и чрез КЕП.
                               Деловодителят докладва делото на съдията, на когото е разпределено за извършване на процесуални действия по подготовка разглеждането на делото. 

                               ІІІ.ГРУПИРАНЕ НА НАКАЗАТЕЛНИ, ГРАЖДАНСКИ И ТЪРГОВСКИ ДЕЛА В ЕИСС ПО ГРУПИ / ШИФРИ 
1. В Наказателно отделение при въвеждане на данни в програмата се определят следните групи  дела: 

01. НОХД - I-ва инстанция

02. НОХД над 20 лица или от 500 до 1000 стр.

03. НОХД над 50 лица или над 1000стр.

04. По чл.243 НПК - еднолични

05. По чл.78а НК - чл.375 НПК

06. СПОРАЗУМЕНИЕ - чл.381 НПК

07. Въззивни НОХ

08. Въззивни ЧНД

09. Въззивни НЧХ

10. Въззивни по чл.243, ал.7 НПК

11. Въззивни ЧНД чл.64 НПК

12. Въззивни ЧНД чл.65 НПК

13. НАХ Въззивни

15. УПО

19. I-ва инстанция - ЧНД

20. I-ва инстанция по чл.64 от НПК

21. I-ва инстанция по чл.65 от НПК

22. I-ва инстанция по чл.68 от НПК

23. I-ва инстанция по чл.69 от НПК

24. I-ва инстанция по чл.70 от НПК

25. I-ва инстанция по чл.72 от НПК

26. I-ва инстанция по чл.73 от НПК

27. I-ва инстанция по чл.158 ал.3 и ал.4 от НПК

28. I-ва инстанция по чл.161 от НПК

29. I-ва инстанция по чл.164 от НПК

30. I-ва инстанция по чл.165 от НПК

31. I-ва инстанция по чл.222 от НПК

32. I-ва инстанция по чл.223 от НПК

33. I-ва инстанция - искания по чл.159а от НПК

34. I-ва инстанция - ЧНД по дежурство

                                 При разпределяне на дела за условно предсрочно освобождаване разпределението се извършва ПО СЛЕДНИЯ МЕХАНИЗЪМ: Първото и второто постъпили дела се разпределят чрез ЕИСС на принципа на случайния избор на двама съдии, а последващите дела се разпределят между избраните двама съдии, с опция“по дежурство“. Първият избран съдия заседава в сряда, а втория съдия в четвъртък. За съответните съдебни заседания се насрочват дела, постъпили до 7 дни преди датата на съдебното заседание.

                                Датите на съдебните заседания  са  всяка последна сряда и четвъртък от календарния месец, като ако съответния ден съвпада с официален празник съдебното заседание се насрочва за сряда или четвъртък, през следващата седмица.От разпределението се изключват съдиите, които ще отсъстват на датата, дежурния съдия и тези които имат насрочено друго съдебно заседание за датата. При разпределяне на делата „въззивни ЧНД чл.64 от НПК” и „въззивни ЧНД чл.65 от НПК” се посочва с опция „дежурен” или опция  „ръчно” съответния дежурен съдия определен предварително с Графика за съдебните заседания за съответния месец. 

При определяне на съдията-докладчик от съдебен състав за разглеждане на Европейска заповед за арест, от електронното разпределение се изключва съдията, който се е произнесъл по мярката за неотклонение „Задържане под стража“. 

	                              В ЕИСС в наказателно отделение се  разпределят „ръчно“ на съответния дежурен съдия в наказателно отделение следните дела: 
І ВА ИНСТАНЦИЯ ЧЛ.64 ОТ НПК 

	І ВА ИНСТАНЦИЯ ЧЛ.65 ОТ НПК 

	І ВА ИНСТАНЦИЯ ЧЛ.68 АЛ.4 ОТ НПК 

	І ВА ИНСТАНЦИЯ ЧЛ.69 АЛ.2 ОТ НПК 

	І ВА ИНСТАНЦИЯ ЧЛ.70 ОТ НПК 

	І ВА ИНСТАНЦИЯ ЧЛ.72 АЛ.1 ОТ НПК 

	І ВА ИНСТАНЦИЯ ЧЛ.73 АЛ.2 ОТ НПК 

	І ВА ИНСТАНЦИЯ ЧЛ.161 ОТ НПК 

	І ВА ИНСТАНЦИЯ ЧЛ.164 ОТ НПК 

	І ВА ИНСТАНЦИЯ ЧЛ.222 ОТ НПК 

	І ВА ИНСТАНЦИЯ ЧЛ.223 ОТ НПК 

	І ВА ИНСТАНЦИЯ ЧЛ.158 АЛ.3 И АЛ.4 ОТ НПК 

	ПЪРВОИНСТАНЦИОННИ ЧНД ПО ДЕЖУРСТВО 

	І ВА ИНСТАНЦИЯ ЧЛ.165 ОТ НПК 

	ИСКАНИЯ ПО ЧЛ.159а ОТ НПК 


                                Разпределението на частни наказателни дела по всяка една от горните графи става съобразно конкретния член от Наказателно-процесуалния кодекс. Графа ПЪРВОИНСТАНЦИОННИ ЧНД ПО ДЕЖУРСТВО се използва в случаите, когато е внесено производство, което отговаря на критериите за разглеждане по дежурство, но не попада по нито един от изрично посочените текстове в горните графи. 

                    Всички постъпили искания, които подлежат  на разглеждане от дежурен съдия в рамките на деня по едно досъдебно производство се разглеждат от него независимо от вида дело,което се образува и броят им.

                   При образуване на повече от 4 въззивни ЧНД по чл.64 и чл.65 от НПК по различни досъдебни производства, то петото по ред и следващите се разпределят по искане на дежурния съдия-докладчик от наказателно отделение  на следващия по график дежурен съдия от наказателно отделение. Същият разглежда делата с двамата членове на следващия дежурен по график състав. При отсъствие се определя следващия дежурен съдия /състав/.
При образуване на повече от четири ВЧНД по чл.64 и чл.65 от НПК по различни досъдебни производства, петото и следващите по ред се разпределят по искане на дежурния съдия-докладчик от наказателно отделение на следващия по график дежурен съдия от наказателно отделение. Същият разглежда делата с двамата членове на следващия дежурен по график състав, а когато съдия-докладчик е мл. съдия, следващият дежурен по график съдия от наказателното отделение разглежда делата с наказателен съдия, избран на случаен избор чрез ЕИСС, с изключение на съдиите, които имат насрочено съдебно заседание за деня и с участието на съответния граждански съдия, определен по график. /Решение на Общо събрание на съдиите от ОС-Плевен на 12.05.2026г./
                         При образуване на повече от 3 първоинстанционни ЧНД по чл.64 и чл.65 от НПК по различни досъдебни производства, то 4-тото и следващите по ред се разпределят на следващия по график дежурен съдия, ако има искане за това от дежурния съдия.

                           Всички искания извън посочените, по които се образуват дела, които подлежат на разглеждане от дежурен съдия се разглеждат от същия независимо от техния брой.

                           Когато по едно досъдебно производство до приключването му са постъпили три искания по първоинстанционни мерки за неотклонение – по чл.64 и чл.65 от НПК – всяко следващо се разпределя на случаен принцип измежду тримата съдии, разгледали предходните мерки за неотклонение.

                          В изключителни случаи, по преценка на административния ръководител може да се определи втори  дежурен съдия, с изрична заповед, които е следващия  дежурен съдия по график. При отсъствие се определя следващия дежурен съдия .

                                     2.В Гражданско отделение при въвеждане на данни в програмата се определят следните групи  дела: 

Осиновявания

Граждански потребителски спорове

Частни граждански - I-ва инстанция

Спорове за произход

Запрещения

Въззивни трудови спорове

Въззивни облигационни спорове

Въззивни издръжки

Въззивни делби

Въззивни дела за домашно насилие

ИСКАНИЯ ПО ЧЛ.679, АЛ.1 ОТ ТЗ

Граждански - I-ва инстанция

Частни граждански

Частни граждански по чл.23 ал.3 от ГПК

Други въззивни граждански

. Иск по КОНПИ

Обезпечение по КОНПИ

Въззивни гражд. по жалби с/у действия на СИ

Искове по ЗОДОВ

Обезпечения Частни Граждански - I-ва инстанция
                                        3.В търговско отделение при въвеждане на данни в програмата се определят следните групи  дела:

Частни търговски дела

Търговски дела

ИСКАНИЯ по чл.679 от ТЗ

Несъстоятелност

Обезпечение

Жалби с/у отказ за вписване в ТР

Фирмени дела

Фирмени дела - последващи промени

Фирмени дела - дежурство
	Определянето на заместващ съдия в съдебните състави на всички отделения се извършва на случаен принцип  чрез ЕИСС, като се изведе  от основния съдебен състав съдията които не може да участва / поради отвод, самоотвод или продължителен отпуск по болест или други причини/ и на негово място се добавя  нов заместващ съдия в съдебния състав. 

 Съдебните заседания при съдебните състави с повече от трима съдии се провеждат с участието на съдиите, които имат насрочени дела на доклад за същата дата, при спазване на принципа на старшинството и при съобразяване на основанията за отвод или отсъствие. 
                         ІV.КОНТРОЛ ВЪРХУ РАБОТАТА С ЕИСС
1.Законосъобразната работа с ЕИСС се обезпечава технически от системния администратор и се контролира от административния ръководител – председател на Окръжен съд – гр.Плевен. Достъп до промени в началната информация на програмата за разпределение на делата имат само системните администратори. 

2. При възникване на проблем при работата с ЕИСС при разпределение на делата или при неволна грешна от разпределящия, се уведомява незабавно системния администратор, за възможно  отстраняване на проблема. 
4.Административният секретар в Окръжен съд Плевен отделя всички заповеди, във връзка със случайното разпределение на делата в ЕИСС и ги подрежда в папка, която се връчва на системните администратори.

5. Промяна в началната информация за разпределение на дела в ЕИСС не се извършва без изрична писмена заповед на административния ръководител. 

ПРЕХОДНА РАЗПОРЕДБА: Системните администратори при Окръжен съд Плевен да извършат нужните промени  в ЕИСС, съобразно  настоящите правила. 

